erhwenkuo/poetry-chinese-zhtw huggingface dataset:
襄陽曲四首
作者：李白（唐）

襄陽行樂處，歌舞白銅鞮。江城回淥水，花月使人迷。山公醉酒時，酩酊高陽下。頭上白接z5，倒著還騎馬。峴山臨漢江，水綠沙如雪。上有墮淚碑，青苔久磨滅。且醉習家池，莫看墮淚碑。山公欲上馬，笑殺襄陽兒。
大堤曲
作者：李白（唐）

漢水臨襄陽，花開大堤暖。佳期大堤下，淚向南雲滿。春風無複情，吹我夢魂散。不見眼中人，天長音信斷。
宮中行樂詞八首
作者：李白（唐）

小小生金屋，盈盈在紫微。山花插寶髻，石竹繡羅衣。每出深宮裡，常隨步輦歸。只愁歌舞散，化作彩雲飛。柳色黃金嫩，梨花白雪香。玉樓巢翡翠，金殿鎖鴛鴦。選妓隨雕輦，徵歌出洞房。宮中誰第一，飛燕在昭陽。盧橘為秦樹，蒲萄出漢宮。煙花宜落日，絲管醉春風。笛奏龍吟水，簫鳴鳳下空。君王多樂事，還與萬方同。玉樹春歸日，金宮樂事多。後庭朝未入，輕輦夜相過。笑出花間語，嬌來竹下歌。莫教明月去，留著醉嫦娥。繡戶香風暖，紗窗曙色新。宮花爭笑日，池草暗生春。綠樹聞歌鳥，青樓見舞人。昭陽桃李月，羅綺自相親。今日明光裡，還須結伴遊。春風開紫殿，天樂下朱樓。豔舞全知巧，嬌歌半欲羞。更憐花月夜，宮女笑藏鉤。寒雪梅中盡，春風柳上歸。宮鶯嬌欲醉，簷燕語還飛。遲日明歌席，新花豔舞衣。晚來移彩仗，行樂泥光輝。水綠南燻殿，花紅北闕樓。鶯歌聞太液，鳳吹繞瀛洲。素女鳴珠佩，天人弄綵球。今朝風日好，宜入未央遊。
清平調詞三首
作者：李白（唐）

雲想衣裳花相容，春風拂檻露華濃。若非群玉山頭見，會向瑤臺月下逢。一枝穠豔露凝香，雲雨巫山枉斷腸。借問漢宮誰得似，可憐飛燕倚新妝。名花傾國兩相歡，長得君王帶笑看。解釋春風無限恨，沉香亭北倚闌幹。
入朝曲
作者：李白（唐）

金陵控海浦，淥水帶吳京。鐃歌列騎吹，颯遝引公卿。槌鐘速嚴妝，伐鼓啟重城。天子憑玉幾，劍履若雲行。日出照萬戶，簪裾爛明星。朝罷沐浴閑，遨遊閬風亭。濟濟雙闕下，歡娛樂恩榮。
秦女休行
作者：李白（唐）

西門秦氏女，秀色如瓊花。手揮白楊刀，清晝殺讎家。羅袖灑赤血，英氣淩紫霞。直上西山去，關吏相邀遮。婿為燕國王，身被詔獄加。犯刑若履虎，不畏落爪牙。素頸未及斷，摧眉伏泥沙。金雞忽放赦，大辟得寬賒。何慚聶政姊，萬古共驚嗟。
秦女卷衣
作者：李白（唐）

天子居未央，妾侍卷衣裳。顧無紫宮寵，敢拂黃金床。水至亦不去，熊來尚可當。微身奉日月，飄若螢之光。願君採葑菲，無以下體妨。
東武吟
作者：李白（唐）

好古笑流俗，素聞賢達風。方希佐明主，長揖辭成功。白日在高天，回光燭微躬。恭承鳳凰詔，欻起雲蘿中。清切紫霄迥，優遊丹禁通。君王賜顏色，聲價淩煙虹。乘輿擁翠蓋，扈從金城東。寶馬麗絕景，錦衣入新豐。依巖望松雪，對酒鳴絲桐。因學揚子雲，獻賦甘泉宮。天書美片善，清芬播無窮。歸來入鹹陽，談笑皆王公。一朝去金馬，飄落成飛蓬。賓客日疏散，玉樽亦已空。才力猶可倚，不慚世上雄。閑作東武吟，曲盡情未終。書此謝知己，吾尋黃綺翁。
邯鄲才人嫁為廝養卒婦
作者：李白（唐）

妾本崇臺女，揚蛾入丹闕。自倚顏如花，寧知有凋歇。一辭玉階下，去若朝雲沒。每憶邯鄲城，深宮夢秋月。君王不可見，惆悵至明發。
出自薊北門行
作者：李白（唐）

虜陣橫北荒，胡星耀精芒。羽書速驚電，烽火晝連光。虎竹救邊急，戎車森已行。明主不安席，按劍心飛揚。推轂出猛將，連旗登戰場。兵威沖絕幕，殺氣淩穹蒼。列卒赤山下，開營紫塞傍。孟冬風沙緊，旌旗颯凋傷。畫角悲海月，征衣卷天霜。揮刃斬樓蘭，彎弓射賢王。單於一平蕩，種落自奔亡。收功報天子，行歌歸鹹陽。
洛陽陌
作者：李白（唐）

白玉誰家郎，回車渡天津。看花東陌上，驚動洛陽人。
北上行
作者：李白（唐）

北上何所苦，北上緣太行。磴道盤且峻，巉巖淩穹蒼。馬足蹶側石，車輪摧高岡。沙塵接幽州，烽火連朔方。殺氣毒劍戟，嚴風裂衣裳。奔鯨夾黃河，鑿齒屯洛陽。前行無歸日，返顧思舊鄉。慘戚冰雪裡，悲號絕中腸。尺布不掩體，皮膚劇枯桑。汲水澗穀阻，採薪隴阪長。猛虎又掉尾，磨牙皓秋霜。草木不可餐，饑飲零露漿。歎此北上苦，停驂為之傷。何日王道平，開顏睹天光。
短歌行
作者：李白（唐）

白日何短短，百年苦易滿。蒼穹浩茫茫，萬劫太極長。麻姑垂兩鬢，一半已成霜。天公見玉女，大笑億千場。吾欲攬六龍，回車掛扶桑。北斗酌美酒，勸龍各一觴。富貴非所願，與人駐顏光。
空城雀
作者：李白（唐）

嗷嗷空城雀，身計何戚促。本與鷦鷯群，不隨鳳凰族。提攜四黃口，飲乳未嘗足。食君糠秕餘，嘗恐烏鳶逐。恥涉太行險，羞營覆車粟。天命有定端，守分絕所欲。
寄東林言之禪子
作者：齊己（唐）

聞思相送後，幽院閉苔錢。使我吟還廢，聞君病未痊。聽秋唯困坐，怕客但佯眠。可惜東窗月，無寥過一年。
寒節日寄鄉友
作者：齊己（唐）

歲歲逢寒食，寥寥古寺家。踏青思故里，垂白看楊花。原野稀疏雨，江天冷澹霞。滄浪與湘水，歸恨共無涯。
聞西蟾從弟卜巖居嶽西有寄
作者：齊己（唐）

瀑布見高低，巖開巖壁西。碧雲多舊作，紅葉幾新題。滴瀝中疏磬，嵌空半倚梯。仍聞樵子徑，□不到前溪。
寄懷西蟾師弟
作者：齊己（唐）

萬裡八九月，一身西北風。自從相示後，長記在吟中。見說南遊遠，堪懷我姓同。江邊忽得信，回到嶽門東。
撲滿子
作者：齊己（唐）

只愛滿我腹，爭如滿害身。到頭須撲破，卻散與他人。
寄西川惠光大師曇域
作者：齊己（唐）

禪月有名子，相知面未曾。筆精垂壁溜，詩澀滴杉冰。蜀國從棲泊，蕪城幾廢興。憶歸應寄夢，東北過金陵。
憶別匡山寄彭澤幹晝上人
作者：齊己（唐）

憶別匡山日，無端是遠遊。卻回看五老，翻悔上孤舟。蹭蹬三千里，蹉跎二十秋。近來空寄夢，時到虎溪頭。
又寄彭澤晝公
作者：齊己（唐）

聞君彭澤住，結構近陶公。種菊心相似，嘗茶味不同。湖光秋枕上，嶽翠夏窗中。八月東林去，吟香菡萏風。
因覽支使孫中丞看可準大師詩序有寄
作者：齊己（唐）

一千篇裡選，三百首菁英。玉尺新量出，金刀舊剪成。錦江增古翠，仙掌減元精。自此為風格，留傳諸後生。
新秋病中枕上聞蟬
作者：齊己（唐）

枕上稍醒醒，忽聞蟬一聲。此時知不死，昨日即前生。更欲臨窗聽，猶難策杖行。尋應同蛻殼，重飲露華清。
寄雲蓋山先禪師
作者：齊己（唐）

曾尋湘水東，古翠積秋濃。長老禪棲處，半天雲蓋峰。閑床饒得石，雜樹少於松。近有誰堪語，瀏陽妙指蹤。
落葉
作者：齊己（唐）

落多秋亦晚，窗外見諸鄰。世上誰驚盡，林間獨掃頻。蕭騷微月夜，重疊早霜晨。昨日繁陰在，鶯聲樹樹春。
次耒陽作
作者：齊己（唐）

繞嶽複沿湘，衡陽又耒陽。不堪思北客，從此入南荒。旦夕多猿狖，淹留少雪霜。因經杜公墓，惆悵學文章。
舟中晚望祝融峰
作者：齊己（唐）

天際卓寒青，舟中望晚晴。十年關夢寐，此日向崢嶸。巨石淩空黑，飛泉照夜明。終當躡孤頂，坐看白雲生。
吊杜工部墳
作者：齊己（唐）

鵬翅蹋於斯，明君知不知。域中詩價大，荒外土墳卑。瘴雨無時滴，蠻風有穴吹。唯應李太白，魂魄往來疲。
嶽中寄殷處士
作者：齊己（唐）

出嶽與入嶽，前題繼後題。遍尋僧壁上，多在雁峰西。近說遊江寺，將誰話石梯。相思立高巘，山下草萋萋。
送幽禪師
作者：齊己（唐）

霜繁野葉飛，長老卷行衣。浮世不知處，白雲相待歸。磬和天籟響，禪動嶽神威。莫便言長往，勞生待發機。
觀燒
作者：齊己（唐）

獵獵寒蕪引，承風勢不還。放來應有主，焚去到何山。焰入空濛裡，煙飛蒼莽間。石中有良玉，惆悵但傷顏。
詠茶十二韻
作者：齊己（唐）

百草讓為靈，功先百草成。甘傳天下口，貴佔火前名。出處春無雁，收時穀有鶯。封題從澤國，貢獻入秦京。嗅覺精新極，嘗知骨自輕。研通天柱響，摘繞蜀山明。賦客秋吟起，禪師晝臥驚。角開香滿室，爐動綠凝鐺。晚憶涼泉對，閑思異果平。松黃幹旋泛，雲母滑隨傾。頗貴高人寄，尤宜別匱盛。曾尋修事法，妙盡陸先生。
寄陽岐西峰僧
作者：齊己（唐）

西峰殘照東，瀑布灑冥鴻。閑憶高窗外，秋晴萬裡空。藤陰藏石磴，衣毳落杉風。日有誰來覓，層層鳥道中。
回雁峰
作者：齊己（唐）

瘴雨過孱顏，危邊有徑盤。壯堪扶壽嶽，靈合置仙壇。影北鴻聲亂，青南客道難。他年思隱遁，何處憑闌幹。
贈詢公上人
作者：齊己（唐）

威儀何貴重，一室貯水清。終日松杉徑，自多蟲蟻行。像前孤立影，鐘外數珠聲。知悟修來事，今為第幾生。
秋興
作者：齊己（唐）

所見背時情，閑行亦獨行。晚涼思水石，危閣望崢嶸。雨外殘雲片，風中亂葉聲。舊山吟友在，相憶夢應清。
古寺老松
作者：齊己（唐）

百歲禪師說，先師指此松。小年行道繞，早見偃枝重。月檻移孤影，秋亭卓一峰。終當因夜電，拏攫從雲龍。
題無餘處士書齋
作者：齊己（唐）

閑地從莎蘚，誰人愛此心。琴棋懷客遠，風雪閉門深。枕外江灘響，窗西樹石陰。他年衡嶽寺，為我一相尋。
歲暮江寺住
作者：齊己（唐）

山依枯槁容，何處見年終。風雪軍城外，蒹葭古寺中。孤村誰認磬，極浦夜鳴鴻。坐憶匡廬隱，泉聲滴半空。
新燕
作者：齊己（唐）

棲託近佳人，應憐巧語新。風光華屋暖，弦管牡丹晨。遠採江泥膩，雙飛麥雨勻。差池自有便，敢觸杏梁塵。
喻吟
作者：齊己（唐）

日用是何專，吟疲即坐禪。此生還可喜，餘事不相便。頭白無邪裡，魂清有象先。江花與芳草，莫染我情田。
過湘江唐弘書齋
作者：齊己（唐）

四鄰無俗跡，終日大開門。水晚來邊雁，林秋下楚猿。一家隨難在，雙眼向書昏。沈近騷人廟，吟應見古魂。
讀賈島集
作者：齊己（唐）

遺篇三百首，首首是遺冤。知到千年外，更逢何者論。離秦空得罪，入蜀但聽猿。還似長沙祖，唯餘賦鵩言。
寄山中諸友
作者：齊己（唐）

自歸城裡寺，長憶宿山門。終夜冥心客，諸峰叫月猿。嵐光生眼力，泉滴爽吟魂。只待遊方遍，還來掃樹根。
懷終南僧
作者：齊己（唐）

擾擾一京塵，何門是了因。萬重千疊嶂，一去不來人。鳥道春殘雪，蘿龕晝定身。寥寥石窗外，天籟動衣巾。
送二友生歸宜陽
作者：齊己（唐）

二生俱我友，清苦輩流稀。舊國居相近，孤帆秋共歸。殘陽沙鳥亂，疏雨島楓飛。幾宿多山處，猿啼燭影微。
懷從弟
作者：齊己（唐）

孤窗燭影微，何事阻吟思。兄弟斷訊息，山川長路岐。日沈棲鶴塢，霜著叫猿枝。可想為懷抱，多愁多難時。
嶽陽道中作
作者：齊己（唐）

客思尋常動，未如今斷魂。路岐經亂後，風雪少人村。大澤鳴寒雁，千峰啼晝猿。爭教此時白，不上鬢鬚根。
赴鄭谷郎中招遊龍興觀讀題詩板謁七真儀像因有十八韻
作者：齊己（唐）

何處陪遊勝，龍興古觀時。詩懸大雅作，殿禮七真儀。遠繼周南美，彌旌拱北思。雄方垂樸略，後輩仰箴規。對坐茵花暖，偕行蘚陣隳。僧絛初學結，朝服久慵披。到處琴棋傍，登樓筆硯隨。論禪忘視聽，譚老極希夷。照日江光遠，遮軒檜影欹。觸鞋松子響，窺立鶴雛痴。始貴茶巡爽，終憐酒散遲。放懷還把杖，憩石或支頤。眺遠凝清眄，吟高動白髭。風鵬心不小，蒿雀志徒卑。顧我專無作，於身忘有為。叨因五字解，每忝重言期。舍此應休也，何人更賞之。淹留仙境晚，回騎雪風吹。
書李秀才壁
作者：齊己（唐）

干戈阻上日，南國寄貧居。舊裡荒應盡，新年病未除。窗風連島樹，門徑接鄰蔬。我有閑來約，相看雪滿株。
聞尚顏下世
作者：齊己（唐）

嶽僧傳的信，聞在麓山亡。郡有為詩客，誰來一影堂。夢休尋灞滻，跡已絕瀟湘。遠憶同吟石，新秋檜柏涼。
薔薇
作者：齊己（唐）

根本似玫瑰，繁英刺外開。香高叢有架，紅落地多苔。去住閒人看，晴明遠蝶來。牡丹先幾日，銷歇向塵埃。
送隆公上人
作者：齊己（唐）

獨攜譚柄去，千里指人寰。未斷生徒望，難教白日閑。空江橫落照，大府向西山。好騁陳那孔，誰雲劫石頑。
宿簡寂觀
作者：齊己（唐）

萬壑雲霞影，千年松檜聲。如何教下士，容易信長生。月共虛無白，香和沆瀣清。閑尋古廊畫，記得列仙名。
遇元上人
作者：齊己（唐）

七澤過名山，相逢黃落殘。杉鬆開寺晚，泉月話心寒。祖遍諸方禮，經曾幾處看。應懷出家院，紫閣近長安。
早梅
作者：齊己（唐）

萬木凍欲折，孤根暖獨回。前村深雪裡，昨夜一枝開。風遞幽香去，禽窺素豔來。明年如應律，先發映春臺。
聽泉
作者：齊己（唐）

落石幾萬仞，冷聲飄遠空。高秋初雨後，半夜亂山中。只有照壁月，更無吹葉風。幾曾廬嶽聽，到曉與僧同。
送孫逸人歸廬山
作者：齊己（唐）

獨自擔琴鶴，還歸瀑布東。逍遙非俗趣，楊柳謾春風。草繞村程綠，花磐石磴紅。他時許相覓，五老亂雲中。
聽李尊師彈琴
作者：齊己（唐）

仙子弄瑤琴，仙山松月深。此聲含太古，誰聽到無心。灑石霜千片，噴崖泉萬尋。何人傳指法，攜向海中岑。
寄武陵微上人
作者：齊己（唐）

善卷臺邊寺，松筠繞祖堂。秋聲度風雨，曉色遍滄浪。白石同誰坐，清吟過我狂。近聞為古律，雅道更重光。
匡山寓居棲公
作者：齊己（唐）

外物盡已外，閒遊且自由。好山逢過夏，無事住經秋。樹影殘陽寺，茶香古石樓。何時定休講，歸漱虎溪流。
湘西道林寺陶太尉井
作者：齊己（唐）

太尉遺孤井，寒澄七百年。未聞陵穀變，終與姓名傳。影浸無風樹，光含有月天。林僧曉來此，滿汲灑金田。
寄松江陸龜蒙處士
作者：齊己（唐）

萬卷功何用，徒稱處士休。閑欹太湖石，醉聽洞庭秋。道在誰開口，詩成自點頭。中間欲相訪，尋便阻戈矛。
閉門
作者：齊己（唐）

外事休關念，灰心獨閉門。無人來問我，白日又黃昏。燈集飛蛾影，窗銷迸雪痕。中心自明瞭，一句祖師言。
看水
作者：齊己（唐）

範蠡東浮闊，靈均北泛長。誰知遠煙浪，別有好思量。故國門前急，天涯照裡忙。難收上樓興，渺漫正斜陽。
寄棲白上人
作者：齊己（唐）

萬國爭名地，吾師獨此閑。題詩招上相，看雪下南山。內殿承恩久，中條進表還。常因秋貢客，少得掩禪關。
自題
作者：齊己（唐）

禪外求詩妙，年來鬢已秋。未嘗將一字，容易謁諸侯。掛夢山皆遠，題名石盡幽。敢言梁太子，傍採碧雲流。
孫支使來借詩集，因有謝
作者：齊己（唐）

冥搜從少小，隨分得淳元。聞說吟僧口，多傳過蜀門。相尋江島上，共看夏雲根。坐落遲遲日，新題互把論。
夏日言懷
作者：齊己（唐）

苦被流年迫，衰羸老病情。得歸青嶂死，便共白雲生。樹枿燒爐響，崖稜躡屐聲。此心人信否，魂夢自分明。
早秋寄友生
作者：齊己（唐）

雨多殘暑歇，蟬急暮風清。誰有閒心去，江邊看水行。河遙紅蓼簇，野闊白煙平。試折秋蓮葉，題詩寄竺卿。
送王秀才往松滋夏課
作者：齊己（唐）

松滋聞古縣，明府是詩家。靜理餘無事，欹眠盡落花。江光搖夕照，柳影帶殘霞。君去應相與，乘船泛月華。
喜z6公自武陵至
作者：齊己（唐）

已盡滄浪興，還思相楚行。鬢全無舊黑，詩別有新清。暫憩臨寒水，時來扣靜荊。囊中有靈藥，終不獻公卿。
假山
作者：齊己（唐）

匡廬久別離，積翠杳天涯。靜室曾圖峭，幽亭複創奇。典衣酬土價，擇日運工時。信手成重疊，隨心作蔽虧。根盤驚院窄，頂聳訝簷卑。鎮地那言重，當軒未厭危。巨靈何忍擘，秦政肯輕移。晚覺莎煙觸，寒聞竹籟吹。藍灰澄古色，泥水合凝滋。引看僧來數，牽吟客散遲。九華渾彷彿，五老頗參差。蛛網藤蘿掛，春霖瀑布垂。加添雙石筍，映帶小蓮池。舊說雷居士，曾聞遠大師。紅霞中結社，白壁上題詩。顧此誠徒爾，勞心是妄為。經營慚培塿，賞玩愧童兒。會入千峰去，閑蹤任屬誰。
謝西川可準上人遠寄詩集
作者：齊己（唐）

匡社經行外，沃洲禪宴餘。吾師還繼此，後輩複何如。江上傳風雅，靜中時卷舒。堪隨樂天集，共伴白芙蕖。
秋空
作者：齊己（唐）

已覺秋空極，更堪寥泬青。只應容好月，爭合有妖星。耿耿高河截，翛翛一雁經。曾於洞庭宿，上下徹心靈。
與聶尊師話道
作者：齊己（唐）

伯陽遺妙旨，杳杳與冥冥。說即非難說，行還不易行。藥中迷九轉，心外覓長生。畢竟荒原上，一盤蒿隴平。
送相裡秀才自京至卻回
作者：齊己（唐）

夷門詩客至，楚寺閉蕭騷。老病語言澀，少年風韻高。難於尋閬島，險甚涉雲濤。珍重西歸去，無忘役思勞。
謝人寄南榴卓子
作者：齊己（唐）

幸附全材長，良工劚器殊。千林文柏有，一尺錦榴無。品格宜仙果，精光稱玉壺。憐君遠相寄，多愧野蔬粗。
寄舊居鄰友
作者：齊己（唐）

別後知何趣，搜奇少客同。幾層山影下，萬樹雪聲中。晚鼎烹茶綠，晨廚爨粟紅。何時攜卷出，世代有名公。
送朱秀才歸閩
作者：齊己（唐）

荊門來幾日，欲往又囊空。遠客歸南越，單衣背北風。近鄉微有雪，到海漸無鴻。努力成詩業，無謀謁至公。
龍潭作
作者：齊己（唐）

乍臨毛髮豎，雙壁夾湍流。白日鳥影過，青苔龍氣浮。蔽空雲出石，應禱雨翻湫。四面耕桑者，先聞賀有秋。
依韻酬謝尊師見贈二首
作者：齊己（唐）

南國搜奇久，偏傷杜甫墳。重來經漢浦，又去入嵩雲。舊別人稀見，新朝事漸聞。莫將高尚跡，閑處傲明君。嶽頂休高臥，荊門訪掩扉。新詩遺我別，舊約與誰歸。賢路曾無滯，良時肯自違。明年窺日窟，仙桂露霏微。
送冰禪再往湖中
作者：齊己（唐）

行心寧肯住，南去與誰群。碧落高空處，清秋一片雲。穿林瓶影滅，背雨錫聲分。應笑遊方久，龍鍾楚水濆。
喜表公往楚王城
作者：齊己（唐）

已聞人舍地，結構舊基平。一面湖光白，鄰家竹影清。應難尋輦道，空說是王城。誰信興亡跡，今來有磬聲。
春雪初晴喜友生至
作者：齊己（唐）

數日不見日，飄飄勢忽開。雖無忙事出，還有故人來。已盡南簷滴，仍殘北牖堆。明朝望平遠，相約在春臺。
殘春連雨中偶作懷故人
作者：齊己（唐）

南鄰阻杖藜，屐齒繞床泥。漠漠門長掩，遲遲日又西。不知何興味，更有好詩題。還憶東林否，行苔傍虎溪。
送崔判官赴歸倅
作者：齊己（唐）

白首從顏巷，青袍去佐官。只應微俸祿，聊補舊饑寒。地說丘墟甚，民聞旱歉殘。春風吹綺席，賓主醉相歡。
寒食日懷寄友人
作者：齊己（唐）

萬井追寒食，閑扉獨不開。梨花應折盡，柳絮自飛來。夢覺懷仙島，吟行繞砌苔。浮生已悟了，時節任相催。
懷巴陵舊遊
作者：齊己（唐）

洞庭雲夢秋，空碧共悠悠。孟子狂題後，何人更倚樓。日西來遠棹，風外見平流。終欲重尋去，僧窗古岸頭。
招幹晝上人宿話
作者：齊己（唐）

連夜因風雪，相留在寂寥。禪心誰指示，詩卷自焚燒。語默鄰寒漏，窗扉向早朝。天臺若長往，還渡海門潮。
荊門秋日寄友人
作者：齊己（唐）

青溪知不遠，白首要難歸。空想煙雲裡，春風鸞鶴飛。誰論傳法偈，自補坐禪衣。未謝侯門去，尋常即掩扉。
哭鄭谷郎中
作者：齊己（唐）

朝衣閑典盡，酒病覺難醫。下世無遺恨，傳家有大詩。新墳青嶂疊，寒食白雲垂。長憶招吟夜，前年風雪時。
太寥歌
作者：張志和（唐）

化元靈哉，碧虛清哉，紅霞明哉。冥哉茫哉，
空洞歌
作者：張志和（唐）

無自而然，自然之元；無造而化，造化之端。廓然愨然，
漁父歌
作者：張志和（唐）

西塞山前白鷺飛，桃花流水鱖魚肥。青箬笠，綠蓑衣，釣臺漁父褐為裘，兩兩三三舴艋舟。能縱棹，慣乘流，霅溪灣裡釣漁翁，舴艋為家西複東。江上雪，浦邊風，松江蟹舍主人歡，菰飯蓴羹亦共餐。楓葉落，荻花幹，青草湖中月正圓，巴陵漁父棹歌連。釣車子，橛頭船，
上巳日憶江南禊事
作者：張志和（唐）

黃河西繞郡城流，上巳應無祓禊遊。為憶淥江春水色，更隨宵夢向吳洲。
漁父
作者：張志和（唐）

八月九月蘆花飛，南溪老人重釣歸。秋山入簾翠滴滴，翻嫌四皓曾多事，出為儲皇定是非。
和答弟志和漁父歌
作者：張松齡（唐）

樂是風波釣是閑，草堂松徑已勝攀。太湖水，洞庭山，
歌
作者：陸羽（唐）

不羨黃金罍，不羨白玉杯；不羨朝入省，不羨暮入臺；惟羨西江水，曾向金陵城下來。
會稽東小山
作者：陸羽（唐）

月色寒潮入剡溪，青猿叫斷綠林西。昔人已逐東流去，空見年年江草齊。
句
作者：陸羽（唐）

闢疆舊林間，怪石紛相向。絕澗方險尋，亂巖亦危造。瀉從千仞石，寄逐九江船。
和韋開州盛山十二首：宿雲亭
作者：張籍（唐）

清淨當深處，虛明向遠開。捲簾無俗客，應只見雲來。
和韋開州盛山十二首：梅溪
作者：張籍（唐）

自愛新梅好，行尋一徑斜。不教人掃石，恐損落來花。
和韋開州盛山十二首：茶嶺
作者：張籍（唐）

紫芽連白蕊，初向嶺頭生。自看家人摘，尋常觸露行。
和韋開州盛山十二首：流杯渠
作者：張籍（唐）

淥酒白螺杯，隨流去複回。似知人把處，各向面前來。
和韋開州盛山十二首：磐石磴
作者：張籍（唐）

壘石盤空遠，層層勢不危。不知行幾匝，得到上頭時。
和韋開州盛山十二首：桃塢
作者：張籍（唐）

春塢桃花發，多將野客遊。日西殊未散，看望酒缸頭。
和韋開州盛山十二首：竹巖
作者：張籍（唐）

獨入千竿裡，緣巖踏石層。筍頭齊欲出，更不許人登。
和韋開州盛山十二首：琵琶臺
作者：張籍（唐）

臺上綠蘿春，閑登不待人。每當休暇日，著履戴紗巾。
和韋開州盛山十二首：胡蘆沼
作者：張籍（唐）

曲沼春流滿，新蒲映野鵝。閑齋朝飯後，拄杖繞行多。
和韋開州盛山十二首：隱月岫
作者：張籍（唐）

月出深峰裡，清涼夜亦寒。每嫌西落疾，不得到明看。
和韋開州盛山十二首：繡衣石榻
作者：張籍（唐）

山城無別味，藥草兼魚果。時到繡衣人，同來石上坐。
和韋開州盛山十二首：上士泉瓶
作者：張籍（唐）

階上一眼泉，四邊青石甃。唯有護淨僧，添瓶將盥漱。
送遠客
作者：張籍（唐）

憔悴遠歸客，殷勤欲別杯。九星壇下路，幾日見重來。
寄西峰僧
作者：張籍（唐）

松暗水涓涓，夜涼人未眠。西峰月猶在，遙憶草堂前。
禪師
作者：張籍（唐）

獨在西峰頂，年年閉石房。定中無弟子，人到為焚香。
惜花
作者：張籍（唐）

山中春已晚，處處見花稀。明日來應盡，林間宿不歸。
題暉師影堂
作者：張籍（唐）

日早欲參禪，竟無相識緣。道場今獨到，惆悵影堂前。
涇州塞
作者：張籍（唐）

行到涇州塞，唯聞羌戍鼙。道邊古雙堠，猶記向安西。
野田
作者：張籍（唐）

漠漠野田草，草中牛羊道。古墓無子孫，白楊不得老。
岸花
作者：張籍（唐）

可憐岸邊樹，紅蕊發青條。東風吹渡水，沖著木蘭橈。
別於鵠
作者：張籍（唐）

離燈及晨輝，行人起複思。出門兩相顧，青山路逶迤。
送蜀客
作者：張籍（唐）

蜀客南行祭碧雞，木綿花發錦江西。山橋日晚行人少，時見猩猩樹上啼。
送元結
作者：張籍（唐）

昔日同遊漳水邊，如今重說恨綿綿。天涯相見還離別，客路秋風又幾年。
宿山祠
作者：張籍（唐）

秋草宮人斜裡墓，宮人誰送葬來時。千千萬萬皆如此，家在邊城亦不知。
美人宮棋
作者：張籍（唐）

紅燭臺前出翠娥，海沙鋪局巧相和。趁行移手巡收盡，數數看誰得最多。
蠻州
作者：張籍（唐）

瘴水蠻中入洞流，人家多住竹棚頭。一山海上無城郭，唯見松牌記象州。
送元宗簡
作者：張籍（唐）

貂帽垂肩窄皂裘，雪深騎馬向西州。暫時相見還相送，卻閉閑門依舊愁。
寄徐晦
作者：張籍（唐）

鄠陂魚美酒偏濃，不出琴齋見雪峰。應勝昨來趨府日，簿書床上亂重重。
寄白學士
作者：張籍（唐）

自掌天書見客稀，縱因休沐鎖雙扉。幾回扶病欲相訪，知向禁中歸未歸。
喜王六同宿
作者：張籍（唐）

十八年來恨別離，唯同一宿詠新詩。更相借問詩中語，共說如今勝舊時。
題玉像堂
作者：張籍（唐）

玉毫不著世間塵，輝相分明十八身。入夜無煙燈更好，堂中唯有轉經人。
與賈島閒遊
作者：張籍（唐）

水北原南草色新，雪消風暖不生塵。城中車馬應無數，能解閑行有幾人。
哭丘長史
作者：張籍（唐）

丘公已歿故人稀，欲過街西更訪誰。每到子城東路上，憶君相逐入朝時。
哭孟寂
作者：張籍（唐）

曲江院裡題名處，十九人中最少年。今日春光君不見，杏花零落寺門前。
患眼
作者：張籍（唐）

三年患眼今年校，免與風光便隔生。昨日韓家後園裡，看花猶似未分明。
答劉競
作者：張籍（唐）

劉君久被時拋擲，老向城中作選人。昨日街西相近住，每來存問老夫身。
贈華嚴院僧
作者：張籍（唐）

一身依止荒閑院，燭耀窗中有宿煙。遍禮華嚴經裡字，不曾行到寺門前。
逢故人
作者：張籍（唐）

山東一十餘年別，今日相逢在上都。說盡向來無限事，相看摩捋白髭須。
送蕭遠弟
作者：張籍（唐）

街北槐花傍馬垂，病身相送出門遲。與君別後秋風夜，作得新詩說向誰。
送辛少府任樂安
作者：張籍（唐）

才多不肯浪容身，老大詩章轉更新。選得天臺山下住，一家全作學仙人。
贈任道人
作者：張籍（唐）

長安多病無生計，藥鋪醫人亂索錢。欲得定知身上事，憑君為算小行年。
招周居士
作者：張籍（唐）

閉門秋雨濕牆莎，俗客來稀野思多。已掃書齋安藥灶，山人作意早經過。
送許處士
作者：張籍（唐）

高情自與俗人疏，獨向藍溪選僻居。會到白雲長取醉，不能窗下讀閒書。
送律師歸婺州
作者：張籍（唐）

京中開講已多時，曾作壇頭證戒師。歸到雙溪橋北寺，鄉僧爭就學威儀。
題楊秘書新居
作者：張籍（唐）

愛閑不向爭名地，宅在街西最靜坊。卷裡詩過一千首，白頭新受秘書郎。
送晊師
作者：張籍（唐）

九星臺下煎茶別，五老峰頭覓寺居。作得新詩旋相寄，人來請莫達空書。
送僧往金州
作者：張籍（唐）

聞道溪陰山水好，師行一一遍經過。事須覓取堪居處，若個溪頭藥最多。
尋徐道士
作者：張籍（唐）

尋師遠到暉天觀，竹院森森閉藥房。聞入靜來經七日，仙童簷下獨焚香。
答開州韋使君寄車前子
作者：張籍（唐）

開州午日車前子，作藥人皆道有神。慚愧使君憐病眼，三千餘裡寄閒人。
憶故州
作者：張籍（唐）

壘石為山伴野夫，自收靈藥讀仙書。如今身是他州客，每見青山憶舊居。
送客遊蜀
作者：張籍（唐）

行盡青山到益州，錦城樓下二江流。杜家曾向此中住，為到浣花溪水頭。
送陸暢
作者：張籍（唐）

共踏長安街裡塵，吳州獨作未歸身。昔年舊宅今誰住，君過西塘與問人。
感春
作者：張籍（唐）

遠客悠悠任病身，謝家池上又逢春。明年各自東西去，此地看花是別人。
贈李司議
作者：張籍（唐）

漢庭誰問投荒客，十載天南著白衣。秋草茫茫惡溪路，嶺頭遙送北人稀。
別客
作者：張籍（唐）

青山歷歷水悠悠，今日相逢明日秋。系馬城邊楊柳樹，為君沽酒暫淹留。
登樓寄胡家兄弟
作者：張籍（唐）

獨上西樓盡日閑，林煙演漾鳥蠻蠻。謝家兄弟重城裡，不得同看雨後山。
答劉明府
作者：張籍（唐）

身病多時又客居，滿城親舊盡相疏。可憐絳縣劉明府，猶解頻頻寄遠書。
酬藤杖
作者：張籍（唐）

病裡出門行步遲，喜君相贈古藤枝。倚來自覺身生力，每向傍人說得時。
法雄寺東樓
作者：張籍（唐）

汾陽舊宅今為寺，猶有當時歌舞樓。四十年來車馬絕，古槐深巷暮蟬愁。
寄故人
作者：張籍（唐）

靜曲閒房病客居，蟬聲滿樹槿花疏。故人只在藍田縣，強半年來未得書。
鄰婦哭征夫
作者：張籍（唐）

雙鬟初合便分離，萬裡征夫不得隨。今日軍回身獨歿，去時鞍馬別人騎。
和崔駙馬聞蟬
作者：張籍（唐）

鳳凰樓下多歡樂，不覺秋風暮雨天。應為昨來身暫病，蟬聲得到耳傍邊。
和裴僕射看櫻桃花
作者：張籍（唐）

昨日南園新雨後，櫻桃花發舊枝柯。天明不待人同看，繞樹重重履跡多。
和長安郭明府與友人縣中會飲
作者：張籍（唐）

一尊清酒兩人同，好在街西水縣中。自恨病身相去遠，此時閑坐對秋風。
唐昌觀看花
作者：張籍（唐）

新紅舊紫不相宜，看覺從前兩月遲。更向同來詩客道，明年到此莫過時。
九華觀看花
作者：張籍（唐）

街西無數閒遊處，不似九華仙觀中。花裡可憐池上景，幾重牆壁貯春風。
贈姚合
作者：張籍（唐）

丹鳳城門向曉開，千官相次入朝來。唯君獨走沖塵土，下馬橋邊報直回。
同韋員外開元觀尋時道士
作者：張籍（唐）

觀裡初晴竹樹涼，閑行共到最高房。昨來官罷無生計，欲就師求斷谷方。
同韓侍禦南溪夜賞
作者：張籍（唐）

喜作閒人得出城，南溪兩月逐君行。忽聞新命須歸去，一夜船中語到明。
使行望悟真寺
作者：張籍（唐）

採玉峰連佛寺幽，高高斜對驛門樓。無端來去騎官馬，寸步教身不得遊。
重陽日至峽道
作者：張籍（唐）

無限青山行已盡，回看忽覺遠離家。逢高欲飲重陽酒，山菊今朝未有花。
贈主客劉郎中
作者：張籍（唐）

憶昔君登南省日，老夫猶是褐衣身。誰知二十餘年後，來作客曹相替人。
同嚴給事聞唐昌觀玉蕊近有仙過，因成絕句二首
作者：張籍（唐）

千枝花裡玉塵飛，阿母宮中見亦稀。應共諸仙鬥百草，獨來偷得一枝歸。九色雲中紫鳳車，尋仙來到洞仙家。飛輪回處無蹤跡，唯有斑斑滿地花。
秋思
作者：張籍（唐）

洛陽城裡見秋風，欲作歸書意萬重。忽恐匆匆說不盡，行人臨發又開封。
憶遠
作者：張籍（唐）

行人猶未有歸期，萬裡初程日暮時。唯愛門前雙柳樹，枝枝葉葉不相離。
玉仙館
作者：張籍（唐）

長溪新雨色如泥，野水陰雲盡向西。楚客天南行漸遠，山山樹裡鷓鴣啼。
寄府吏
作者：張籍（唐）

野外尋花共作期，今朝出郭不相隨。待君公事有閑日，此地春風應過時。
弟蕭遠雪夜同宿
作者：張籍（唐）

數卷新遊蜀客詩，長安僻巷得相隨。草堂雪夜攜琴宿，說是青城館裡時。
涼州詞三首
作者：張籍（唐）

邊城暮雨雁飛低，蘆筍初生漸欲齊。無數鈴聲遙過磧，應馱白練到安西。古鎮城門白磧開，胡兵往往傍沙堆。巡邊使客行應早，欲問平安無使來。鳳林關裡水東流，白草黃榆六十秋。邊將皆承主恩澤，無人解道取涼州。
宮詞
作者：張籍（唐）

新鷹初放兔猶肥，白日君王在內稀。薄暮千門臨欲鎖，紅妝飛騎向前歸。黃金捍撥紫檀槽，絃索初張調更高。盡理昨來新上曲，內官簾外送櫻桃。
華清宮
作者：張籍（唐）

溫泉流入漢離宮，宮樹行行浴殿空。武帝時人今欲盡，青山空閉禦牆中。
崔駙馬養鶴
作者：張籍（唐）

身閑無事稱高情，已有人間章句名。求得鶴來教翦翅，望仙台下亦將行。
閒遊
作者：張籍（唐）

老身不計人間事，野寺秋晴每獨過。病眼校來猶斷酒，卻嫌行處菊花多。
劉兵曹贈酒
作者：張籍（唐）

一瓶顏色似甘泉，閑向新栽小竹前。飲罷身中更無事，移床獨就夕陽眠。
送梧州王使君
作者：張籍（唐）

楚江亭上秋風起，看發蒼梧太守船。千里同行從此別，相逢又隔幾多年。
春日早朝
作者：張籍（唐）

曉陌春寒朝騎來，瑞雲深處見樓臺。夜來新雨沙堤濕，東上合門應未開。
寄朱、闞二山人
作者：張籍（唐）

為個朝章束此身，眼看東路去無因。曆陽舊客今應少，轉憶鄰家二老人。
寄李渤
作者：張籍（唐）

五度溪頭躑躅紅，嵩陽寺裡講時鐘。春山處處行應好，一月看花到幾峰。
尋仙
作者：張籍（唐）

溪頭一徑入青崖，處處仙居隔杏花。更見峰西幽客說，雲中猶有兩三家。
同白侍郎杏園贈劉郎中
作者：張籍（唐）

一去瀟湘頭欲白，今朝始見杏花春。從來遷客應無數，重到花前有幾人。
答鄱陽客藥名詩
作者：張籍（唐）

江皋歲暮相逢地，黃葉霜前半夏枝。子夜吟詩向松桂，心中萬事喜君知。
寄宋景
作者：張籍（唐）

詔發官兵取亂臣，將軍弓箭不離身。今君獨在徵東府，莫遣功名屬別人。
寄王侍禦
作者：張籍（唐）

愛君紫閣峰前好，新作書堂藥灶成。見欲移居相近住，有田多與種黃精。
題渭北寺上方
作者：張籍（唐）

昔祭郊壇今謁陵，寺中高處最來登。十餘年後人多別，喜見當時轉讀僧。
閒遊
作者：張籍（唐）

終日不離塵土間，若為能見此身閑。今朝暫共遊僧語，更恨趨時別舊山。
倡女詞
作者：張籍（唐）

輕鬢叢梳闊掃眉，為嫌風日下樓稀。畫羅金縷難相稱，故著尋常淡薄衣。
答元八遺紗帽
作者：張籍（唐）

黑紗方帽君邊得，稱對山前坐竹床。唯恐被人偷剪樣，不曾閑戴出書堂。
題僧院
作者：張籍（唐）

聞師行講青龍疏，本寺住來多少年。靜掃空房唯獨坐，千莖秋竹在簷前。
送元八
作者：張籍（唐）

百神齋祭相隨遍，尋竹看山亦共行。明日城西送君去，舊遊重到獨題名。
吳楚歌詞
作者：張籍（唐）

庭前春鳥啄林聲，紅夾羅襦縫未成。今朝社日停針線，起向朱櫻樹下行。
題方睦上人月臺觀
作者：張籍（唐）

一身清淨無童子，獨坐空堂得幾年。每夜焚香通月觀，可憐光影最團圓。
華山廟
作者：張籍（唐）

金天廟下西京道，巫女紛紛走似煙。手把紙錢迎過客，遣求恩福到神前。
病中酬元宗簡
作者：張籍（唐）

東風漸暖滿城春，獨佔幽居養病身。莫說櫻桃花已發，今年不作看花人。
寺宿齋
作者：張籍（唐）

晚到金光門外寺，寺中新竹隔簾多。齋官禁與僧相見，院院開門不得過。
贈施肩吾
作者：張籍（唐）

世間漸覺無多事，雖有空名未著身。合取藥成相待吃，不須先作上天人。
贈王建
作者：張籍（唐）

白君去後交遊少，東野亡來篋笥貧。賴有白頭王建在，眼前猶見詠詩人。
逢賈島
作者：張籍（唐）

僧房逢著款冬花，出寺行吟日已斜。十二街中春雪遍，馬蹄今去入誰家。
山中酬人
作者：張籍（唐）

山中日暖春鳩鳴，逐水看花任意行。向晚歸來石窗下，菖蒲葉上見題名。
弱柏院僧影堂
作者：張籍（唐）

弱柏倒垂如線蔓，簷頭不見有枝柯。影堂香火長相續，應得人來禮拜多。
題故僧影堂
作者：張籍（唐）

香消雲鎖舊僧家，僧剎殘形半壁斜。日暮松煙寒漠漠，秋風吹破紙蓮花。
無題
作者：張籍（唐）

桃溪柳陌好經過，燈下妝成月下歌。為是襄王故宮地，至今猶有細腰多。
山禽
作者：張籍（唐）

山禽毛如白練帶，棲我庭前慄樹枝。獼猴半夜來取慄，一雙中林向月飛。
秋山
作者：張籍（唐）

秋山無雲複無風，溪頭看月出深松。草堂不閉石床靜，葉間墜露聲重重。
玉真觀
作者：張籍（唐）

臺殿曾為貴主家，春風吹盡竹窗紗。院中仙女修香火，不許閒人入看花。
蠻中
作者：張籍（唐）

銅柱南邊毒草春，行人幾日到金麟。玉鐶穿耳誰家女，自抱琵琶迎海神。
贈道士
作者：張籍（唐）

茅山近別剡溪逢，玉節青旄十二重。自說年年上天去，羅浮最近海邊峰。
重平驛作
作者：張籍（唐）

茫茫菰草平如地，渺渺長堤曲似城。日暮未知投宿處，逢人更問向前程。
宿天竺寺，寄靈隱寺僧
作者：張籍（唐）

夜向靈溪息此身，風泉竹露淨衣塵。月明石上堪同宿，那作山南山北人。
酬朱慶餘
作者：張籍（唐）

越女新妝出鏡心，自知明豔更沉吟。齊紈未是人間貴，一曲菱歌敵萬金。
寒食憶歸
作者：張籍（唐）

京中曹局無多事，寒食貧兒要在家。遮莫杏園勝別處，亦須歸看傍村花。
寒食
作者：張籍（唐）

綠楊枝上五絲繩，枝弱春多欲不勝。唯有一年寒食日，女郎相喚擺階o3。
賦花
作者：張籍（唐）

花，花。落早，開賒。對酒客，興詩家。能迴游騎，
句
作者：張籍（唐）

韓公國大賢，道德赫已聞。時出為陽山，爾區來趨奔。韓官遷掾曹，子隨至荊門。韓入為博士，崎嶇送歸輪。。
奉和晦日幸昆明池應制
作者：宋之問（唐）

春豫靈池會，滄波帳殿開。舟淩石鯨度，槎拂鬥牛回。節晦蓂全落，春遲柳暗催。象溟看浴景，燒劫辨沉灰。鎬飲周文樂，汾歌漢武才。不愁明月盡，自有夜珠來。
奉和幸大薦福寺
作者：宋之問（唐）

香剎中天起，宸遊滿路輝。乘龍太子去，駕象法王歸。殿飾金人影，窗搖玉女扉。稍迷新草木，遍識舊庭闈。水入禪心定，雲從寶思飛。欲知皇劫遠，初拂六銖衣。
奉和幸三會寺應制
作者：宋之問（唐）

六飛回玉輦，雙樹謁金仙。瑞鳥呈書字，神龍吐浴泉。淨心遙證果，睿想獨超禪。塔湧香花地，山圍日月天。梵音迎漏徹，空樂倚雲懸。今日登仁壽，長看法鏡圓。
奉和薦福寺應制
作者：宋之問（唐）

梵筵光聖邸，遊豫覽宏規。不改靈光殿，因開功德池。蓮生新步葉，桂長昔攀枝。湧塔庭中見，飛樓海上移。聞韶三月幸，觀象七星危。欲識龍歸處，朝朝雲氣隨。
奉和幸神皋亭應制
作者：宋之問（唐）

清蹕喧黃道，乘輿降紫宸。霜戈凝曉日，雲管發陽春。臺古全疑漢，林餘半識秦。宴酣詩布澤，節改令行仁。昔恃山河險，今依道德淳。多慚獻嘉頌，空累屬車塵。
奉和幸長安故城未央宮應制
作者：宋之問（唐）

漢王未息戰，蕭相乃營宮。壯麗一朝盡，威靈千載空。皇明悵前跡，置酒宴群公。寒輕彩仗外，春發幔城中。樂思回斜日，歌詞繼大風。今朝天子貴，不假叔孫通。
奉和幸韋嗣立山莊侍宴應制
作者：宋之問（唐）

樞掖調梅暇，林園藝槿初。入朝榮劍履，退食偶琴書。地隱東巖室，天回北斗車。旌門臨窈窕，輦道屬扶疏。雲罕明丹壑，霜笳徹紫虛。水疑投石處，溪似釣璜餘。帝澤頒卮酒，人歡頌裡閭。一承黃竹詠，長奉白茅居。
扈從登封告成頌應制
作者：宋之問（唐）

禦路回中嶽，天營接下都。百靈無後至，萬國競前驅。文衛嚴清蹕，幽仙讀寶符。貝花明漢果，芝草入堯廚。濟濟衣冠會，喧喧夷夏俱。宗禋仰神理，刊木望川途。撫己貧非病，時來本不愚。願陪丹鳳輦，率舞白雲衢。
宴安樂公主宅得空字
作者：宋之問（唐）

英藩築外館，愛主出王宮。賓至星槎落，仙來月宇空。玳梁翻賀燕，金埒倚晴虹。簫奏秦臺裡，書開魯壁中。短歌能駐日，豔舞欲嬌風。聞有淹留處，山阿滿桂叢。
春日鄭協律山亭陪宴餞鄭卿同用樓字
作者：宋之問（唐）

潘園枕郊郭，愛客坐相求。尊酒東城外，驂騑南陌頭。池平分洛水，林缺見嵩丘。暗竹侵山徑，垂楊拂妓樓。彩雲歌處斷，遲日舞前留。此地何年別，蘭芳空自幽。
和姚給事寓直之作
作者：宋之問（唐）

清論滿朝陽，高才拜夕郎。還從避馬路，來接珥貂行。寵就黃扉日，威回白簡霜。柏臺遷鳥茂，蘭署得人芳。禁靜鐘初徹，更疏漏漸長。曉河低武庫，流火度文昌。寓直恩徽重，乘秋藻翰揚。暗投空欲報，下調不成章。
和庫部李員外秋夜寓直之作
作者：宋之問（唐）

相庭貽慶遠，才子拜郎初。起草徯仙閣，焚香臥直廬。更深河欲斷，節勁柳偏疏。氣耿淩雲筆，心搖待漏車。叨榮廁儔侶，省己恧空虛。徒斐陽春和，難參麗曲餘。
酬李丹徒見贈之作
作者：宋之問（唐）

鎮吳稱奧裡，試劇仰通才。近挹人披霧，遙聞境震雷。一朝逢解榻，累日共銜杯。連轡登山盡，浮舟望海回。以予慚拙宦，期子遇良媒。贈曲南鳧斷，征途北雁催。更憐江上月，還入鏡中開。
使過襄陽登鳳林寺閣
作者：宋之問（唐）

香閣臨清漢，丹梯隱翠微。林篁天際密，人世穀中違。苔石銜仙洞，蓮舟泊釣磯。山雲浮棟起，江雨入庭飛。信美雖南國，嚴程限北歸。幽尋不可再，留步惜芳菲。
宋公宅送寧諫議
作者：宋之問（唐）

宋公爰創宅，庾氏更誅茅。間出人三秀，平臨楚四郊。漢臣來絳節，荊牧動金鐃。尊溢宜城酒，笙裁曲沃匏。露荷秋變節，風柳夕鳴梢。一散陽臺雨，方隨越鳥巢。
送合宮蘇明府頲
作者：宋之問（唐）

鉉府誕英規，公才天下知。謂乘羔雁族，繼入鳳凰池。赤縣求人隱，青門起路岐。翟回車少別，鳧化舄遙馳。神哭周南境，童歌渭北垂。賢哉荀奉倩，袞職佇來儀。
送楊六望赴金水
作者：宋之問（唐）

借問梁山道，嶔岑幾萬重。遙州刀作字，絕壁劍為峰。惜別路窮此，留歡意不從。憂來生白髮，時晚愛青松。勿以西南遠，夷歌寢盛容。臺階有高位，寧複久臨邛。
下桂江龍目灘
作者：宋之問（唐）

停午出灘險，輕舟容易前。峰攢入雲樹，崖噴落江泉。巨石潛山怪，深篁隱洞仙。鳥遊溪寂寂，猿嘯嶺娟娟。揮袂日凡幾，我行途已千。暝投蒼梧郡，愁枕白雲眠。
入瀧州江
作者：宋之問（唐）

孤舟泛盈盈，江流日縱橫。夜雜蛟螭寢，晨披瘴癘行。潭蒸水沫起，山熱火雲生。猿躩時能嘯，鳶飛莫敢鳴。海窮南徼盡，鄉遠北魂驚。泣向文身國，悲看鑿齒氓。地偏多育蠱，風惡好相鯨。餘本巖棲客，悠哉慕玉京。厚恩嘗願答，薄宦不祈成。違隱乖求志，披荒為近名。鏡愁玄發改，心負紫芝榮。運啟中興曆，時逢外域清。只應保忠信，延促付神明。
始安秋日
作者：宋之問（唐）

桂林風景異，秋似洛陽春。晚霽江天好，分明愁殺人。卷雲山𧥄𧥄，碎石水磷磷。世業事黃老，妙年孤隱淪。歸歟臥滄海，何物貴吾身。
桂州黃潭舜祠
作者：宋之問（唐）

虞世巡百越，相傳葬九疑。精靈遊此地，祠樹日光輝。禋祭忽群望，丹青圖二妃。神來獸率舞，仙去鳳還飛。日暝山氣落，江空潭靄微。帝鄉三萬裡，乘彼白雲歸。
登粵王臺
作者：宋之問（唐）

江上粵王臺，登高望幾回。南溟天外合，北戶日邊開。地濕煙嘗起，山晴雨半來。冬花采盧橘，夏果摘楊梅。跡類虞翻枉，人非賈誼才。歸心不可見，白髮重相催。
早發始興江口至虛氏村作
作者：宋之問（唐）

候曉逾閩嶠，乘春望越臺。宿雲鵬際落，殘月蚌中開。薜荔搖青氣，桄榔翳碧苔。桂香多露裛，石響細泉回。抱葉玄猿嘯，銜花翡翠來。南中雖可悅，北思日悠哉。鬒發俄成素，丹心已作灰。何當首歸路，行剪故園萊。
發藤州
作者：宋之問（唐）

朝夕苦遄征，孤魂長自驚。泛舟依雁渚，投館聽猿鳴。石發緣溪蔓，林衣掃地輕。雲峰刻不似，苔蘚畫難成。露裛千花氣，泉和萬籟聲。攀幽紅處歇，躋險綠中行。戀切芝蘭砌，悲纏松柏塋。丹心江北死，白髮嶺南生。魑魅天邊國，窮愁海上城。勞歌意無限，今日為誰明。
遊稱心寺
作者：宋之問（唐）

釋事懷三隱，清襟謁四禪。江鳴潮未落，林曉日初懸。寶葉交香雨，金沙吐細泉。望諧舟客趣，思發海人煙。顧櫪仍留馬，乘杯久棄船。未憂龜負嶽，且識鳥耘田。理契都無象，心冥不寄筌。安期庶可揖，天地得齊年。
遊法華寺
作者：宋之問（唐）

高岫擬耆闍，真乘引妙車。空中結樓殿，意表出雲霞。後果纏三足，前因感六牙。宴林燻寶樹，水溜滴金沙。寒谷梅猶淺，溫庭橘未華。臺香紅藥亂，塔影綠篁遮。果漸輪王族，緣超梵帝家。晨行踏忍草，夜誦得靈花。江郡將何匹，天都亦未加。朝來沿泛所，應是逐仙槎。
夜渡吳松江懷古
作者：宋之問（唐）

宿帆震澤口，曉渡松江濆。棹發魚龍氣，舟沖鴻雁群。寒潮頓覺滿，暗浦稍將分。氣出海生日，光清湖起雲。水鄉盡天衛，歎息為吳君。謀士伏劍死，至今悲所聞。
謁禹廟
作者：宋之問（唐）

夏王乘四載，茲地發金符。峻命終不易，報功疇敢渝。先驅總昌會，後至伏靈誅。玉帛空天下，衣冠照海隅。旋聞厭黃屋，更道出蒼梧。林表祠轉茂，山阿井詎枯。舟遷龍負壑，田變鳥芸蕪。舊物森如在，天威肅未殊。玄夷屆瑤席，玉女侍清都。奕奕扃闈邃，軒軒仗衛趨。氣青連曙海，雲白洗春湖。猿嘯有時答，禽言常自呼。靈歆異蒸糈，至樂匪笙竽。茅殿今文襲，梅梁古制無。運遙日崇麗，業盛答昭蘇。伊昔力雲盡，而今功尚敷。揆材非美箭，精享愧生芻。郡職昧為理，邦空寧自誣。下車霰已積，攝事露行濡。人隱冀多佑，曷唯沾薄軀。
遊禹穴回出若邪
作者：宋之問（唐）

禹穴今朝到，邪溪此路通。著書聞太史，煉藥有仙翁。鶴往籠猶掛，龍飛劍已空。石帆搖海上，天鏡落湖中。水低寒雲白，山邊墜葉紅。歸舟何慮晚，日暮使樵風。
靈隱寺
作者：宋之問（唐）

鷲嶺鬱岧嶢，龍宮鎖寂寥。樓觀滄海日，門對浙江潮。桂子月中落，天香雲外飄。捫蘿登塔遠，刳木取泉遙。霜薄花更發，冰輕葉未凋。夙齡尚遐異，搜對滌煩囂。待入天臺路，看餘度石橋。
遊雲門寺
作者：宋之問（唐）

維舟探靜域，作禮事尊經。投跡一蕭散，為心自杳冥。龕依大禹穴，樓倚少微星。遝嶂圍蘭若，回溪抱竹庭。覺花塗砌白，甘露洗山青。雁塔鶱金地，虹橋轉翠屏。人天宵現景，神鬼晝潛形。理勝常虛寂，緣空自感靈。入禪從鴿繞，說法有龍聽。劫累終期滅，塵躬且未寧。搖搖不安寐，待月詠巖扃。
早發韶州
作者：宋之問（唐）

炎徼行應盡，回瞻鄉路遙。珠厓天外郡，銅柱海南標。日夜清明少，春冬霧雨饒。身經大火熱，顏入瘴江消。觸影含沙怒，逢人女草搖。露濃看菌濕，風颶覺船飄。直禦魑將魅，寧論鴟與鴞。虞翻思報國，許靖願歸朝。綠樹秦京道，青雲洛水橋。故園長在目，魂去不須招。
早入清遠峽
作者：宋之問（唐）

傳聞峽山好，旭日棹前沂。雨色搖丹嶂，泉聲聒翠微。兩巖天作帶，萬壑樹披衣。秋菊迎霜序，春藤礙日輝。翳潭花似織，緣嶺竹成圍。寂曆環沙浦，蔥蘢轉石圻。露餘江未熱，風落瘴初稀。猿飲排虛上，禽驚掠水飛。榜童夷唱合，樵女越吟歸。良候斯為美，邊愁自有違。誰言望鄉國，流涕失芳菲。
發端州初入西江
作者：宋之問（唐）

問我將何去，清晨溯越溪。翠微懸宿雨，丹壑飲晴霓。樹影捎雲密，藤陰覆水低。潮回出浦駛，洲轉望鄉迷。人意長懷北，江行日向西。破顏看鵲喜，拭淚聽猿啼。骨肉初分愛，親朋忽解攜。路遙魂欲斷，身辱理能齊。疇日三山意，於茲萬緒暌。金陵有仙館，即事尋丹梯。
渡漢江
作者：宋之問（唐）

嶺外音書斷，經冬複曆春。近鄉情更怯，不敢問來人。
嵩山夜還
作者：宋之問（唐）

家住嵩山下，好採舊山薇。自省遊泉石，何曾不夜歸。
湖中別鑒上人
作者：宋之問（唐）

願與道林近，在意逍遙篇。自有靈佳寺，何用沃洲禪。
題鑒上人房二首
作者：宋之問（唐）

落花雙樹積，芳草一庭春。玩之堪興異，何必見幽人。晚入應真理，經行尚未回。房中無俗物，林下有青苔。
答田徵君
作者：宋之問（唐）

山遊杳何處，遲回伊洛間。歸寢忽成夢，宛在嵩丘山。
傷曹娘二首
作者：宋之問（唐）

鳳飛樓伎絕，鸞死鏡臺空。獨憐脂粉氣，猶著舞衣中。河伯憐嬌態，馮夷要姝妓。寄言遊戲人，莫弄黃河水。
河陽
作者：宋之問（唐）

昔日河陽縣，氛氳香氣多。曹娘嬌態盡，春樹不堪過。
燕巢軍幕
作者：宋之問（唐）

非關憐翠幕，不是厭朱樓。故來呈燕頷，報導欲封侯。
苑中遇雪應制
作者：宋之問（唐）

紫禁仙輿詰旦來，青旗遙倚望春臺。不知庭霰今朝落，疑是林花昨夜開。
送司馬道士遊天臺
作者：宋之問（唐）

羽客笙歌此地違，離筵數處白雲飛。蓬萊闕下長相憶，桐柏山頭去不歸。
登逍遙樓
作者：宋之問（唐）

逍遙樓上望鄉關，綠水泓澄雲霧間。北去衡陽二千里，無因雁足系書還。
奉和春日玩雪應制
作者：宋之問（唐）

北闕彤雲掩曙霞，東風吹雪舞山家。瓊章定少千人和，銀樹長芳六出花。
傷曹娘二首
作者：宋之問（唐）

可憐冥漠去何之，獨立豐茸無見期。君看水上芙蓉色，恰似生前歌舞時。前溪妙舞今應盡，子夜新歌遂不傳。無複綺羅嬌白日，直將珠玉閉黃泉。
郡宅中齋
作者：宋之問（唐）

郡宅枕層嶺，春湖繞芳甸。雲甍出萬家，臥覽皆已遍。漁商汗成雨，廨邑明若練。越俗鏡中行，夏祠雲表見。茲都信盤鬱，英遠常棲眄。王子事黃老，獨樂恣遊衍。謝公念蒼生，同憂感推薦。靈越多秀士，運闊無由面。神理翳青山，風流滿黃卷。揆予謬承獎，自昔從纓弁。瑤水執仙羈，金閨負時選。晨趨博望苑，夜直明光殿。一朝罷臺閣，萬裡違鄉縣。風土足慰心，況悅年芳變。淮廩佇滋實，沂歌非所羨。訟寢歸四明，齡頹親九轉。微尚本江海，少留豈交戰。唯餘後凋色，竊比東南箭。
稱心寺
作者：宋之問（唐）

步陟招提宮，北極山海觀。千巖遞縈繞，萬壑殊悠漫。喬木轉夕陽，文軒劃清渙。洩雲多表裡，驚潮每昏旦。問予金門客，何事滄洲畔。謬以三署資，來刺百城半。人隱尚未弭，歲華豈兼玩。東山桂枝芳，明發坐盈歎。
新年作
作者：宋之問（唐）

鄉心新歲切，天畔獨潸然。老至居人下，春歸在客先。嶺猿同旦暮，江柳共風煙。已似長沙傅，從今又幾年。
剪綵
作者：宋之問（唐）

駐想持金錯，居然作管灰。綺羅纖手製，桃李向春開。拾藻蜂初泊，銜花鳥未回。不言將巧笑，翻逐美人來。
七夕
作者：宋之問（唐）

傳道仙星媛，年年會水隅。停梭借蟋蟀，留巧付蜘蛛。去晝從雲請，歸輪佇日輸。莫言相見闊，天上日應殊。
桂州陪王都督晦日宴逍遙樓
作者：宋之問（唐）

晦節高樓望，山川一半春。意隨蓂葉盡，愁共柳條新。投刺登龍日，開懷納鳥晨。兀然心似醉，不覺有吾身。
和趙員外桂陽橋遇佳人
作者：宋之問（唐）

江雨朝飛浥細塵，陽橋花柳不勝春。金鞍白馬來從趙，蕩舟為樂非吾事，自歎空閨夢寐頻。
函谷關
作者：宋之問（唐）

至人□□識仙風，瑞靄丹光遠鬱蔥。靈跡才辭周柱下，欲訪乘牛求寶籙，願隨鶴駕遍瑤空。
詠省壁畫鶴
作者：宋之問（唐）

粉壁圖仙鶴，昂藏真氣多。鶱飛竟不去，當是戀恩波。
廣州朱長史座觀妓
作者：宋之問（唐）

歌舞須連夜，神仙莫放歸。參差隨暮雨，前路濕人衣。
謁二妃廟
作者：宋之問（唐）

還以金屋貴，留茲寶席尊。江鳧嘯風雨，山鬼泣朝昏。
贈嚴侍禦
作者：宋之問（唐）

受脤清邊服，乘驄曆塞塵。當聞漢雪恥，羞共虜和親。
在荊州重赴嶺南
作者：宋之問（唐）

夢澤三秋日，蒼梧一片雲。還將鵷鷺羽，重入鷓鴣群。
則天皇後輓歌
作者：宋之問（唐）

象物行周禮，衣冠集漢都。誰憐事虞舜，下裡泣蒼梧。
鄧國太夫人輓歌
作者：宋之問（唐）

鸞死鉛妝歇，人亡錦字空。悲端若能減，渭水亦應窮。
楊將軍輓歌
作者：宋之問（唐）

亭寒照苦月，隴暗積愁雲。今日山門樹，何處有將軍。
唐受命讖
作者：不詳（唐）

法律存，道德在，白旗天子出東海。桃李子，莫浪語。黃鵠繞山飛，宛轉花園裡。桃花園，宛轉屬旌幡。桃李子，鴻鵠繞陽山，宛轉花林裡。莫浪語，誰道許。桃李子，洪水繞楊山。江南楊柳樹，江北李花榮。楊柳飛綿何處去，
勸進疏引讖
作者：不詳（唐）

東海十八子，八井喚三軍。手持雙白雀，頭上戴紫雲。丁醜語甲子，深藏八堂裡。何意坐堂裡，中央有天子。西北天火照，龍山昭童子。赤光連北斗，童子木上懸白幡。胡兵紛紛滿前後，拍手唱堂堂，驅羊向南走。胡兵未濟漢不整，治中都護有八井。興伍伍，仁義行武。得九九，得聲名。童子木底百丈水，戌亥君臣亂，子醜破城隍。寅卯如欲定，龍蛇伏四方。十八成男子，洪水主刀傍。市朝義歸政，人寧俱不荒。人言有恆性，也複道非常。為君好思量，何□□禹湯。桃源花□□，李樹起堂堂。只看寅卯歲，深水沒黃楊。
符鳳引讖
作者：不詳（唐）

黑衣神孫披天裳。
安祿山古讖
作者：不詳（唐）

兩角女子綠衣裳，端坐太行邀君王，一止之月必消亡。
普滿題潞州佛舍
作者：不詳（唐）

此水連涇水，雙珠血滿川。青牛將赤虎，還號太平年。
南省北街人吟
作者：不詳（唐）

放榜只應三月暮，登科又校一年遲。
盧求榜讖
作者：不詳（唐）

裴頭黃尾，三求六李。
清僧示趙宗儒
作者：不詳（唐）

梨花發後杏花初，甸邑南來慶有餘。
又示段文昌
作者：不詳（唐）

去日既逢梅蕊綻，來時應見杏花開。
洛城五鳳樓中歌
作者：不詳（唐）

天津橋畔火光起，魏王堤上看洪水。
延和閣詩
作者：不詳（唐）

延和高閣上幹雲，小語猶疑太乙聞。燒盡降真無一事，開門迎得畢將軍。
唐舊讖
作者：不詳（唐）

兔子上金床。
越中狂生題旗亭
作者：不詳（唐）

日日草重生，悠悠傍素城。諸侯逐兔白，夏滿鏡湖平。
清泰三年歌
作者：不詳（唐）

丙申年，數在五樓前。但看八九月，胡虜亂中原。
蜀王氏讖文
作者：不詳（唐）

李祜西王逢吉昌，上德兌興丹莫當。
黃萬祜題蜀宮壁
作者：不詳（唐）

莫交牽動青豬足，動即炎炎不可撲。鷙獸不欲兩頭黃，黃即其年天下哭。
孟蜀丐者語
作者：不詳（唐）

不得登，登便倒。
孟蜀桃符詩
作者：不詳（唐）

新年納餘慶，嘉節號長春。
上藍和尚晉漢二代讖
作者：不詳（唐）

石榴花發石榴開。
又遺鐘傳偈
作者：不詳（唐）

但看來年二三月，柳條堪作打鐘槌。
又報王審知十字讖
作者：不詳（唐）

不怕羊入屋，只怕錢入腹。
錢處士李氏讖
作者：不詳（唐）

彷彿之間一倍楊。
孫鹹題廬山神廟詩
作者：不詳（唐）

獨入玄宮禮至真，焚香不為賤貧身。秦淮兩岸沙埋骨，九江太守勤王室，好放天兵渡要津。
南唐江州風墜詩
作者：不詳（唐）

由來秉節世無雙，獨守孤城死不降。何似知機早回首，免教流血滿長江。
杭州還鄉和尚唱
作者：不詳（唐）

還鄉寂寂杳無蹤，不掛征帆水陸通。蹋得故鄉回地穩，更無南北與西東。
福州記
作者：不詳（唐）

潮水來，巖頭沒。潮水去，矢口出。
黃涅盤讖
作者：不詳（唐）

先打南，後打北，留取清源作佛國。
陳智廣讖
作者：不詳（唐）

騎馬來，騎馬去。
又讖
作者：不詳（唐）

功下田，力交連。井底坐，二十年。
僧緘示王處厚
作者：不詳（唐）

周士同成，二王殊名。王居一焉，百日為程。
任叟書授劉生
作者：不詳（唐）

承欲往梁宋，梁宋災方重，旦夕為人訟。承欲訪鄭生，鄭生將有厄。即為千里客，兼亦變衫色。
昌明裡中讖
作者：不詳（唐）

欲知修續者，腳下是生毛。
宋善威詩
作者：不詳（唐）

月落三株樹，日映九重天。良夜歡宴罷，暫別庚申年。
田承嗣誑李寶臣偽讖
作者：不詳（唐）

二帝同功勢萬全，將田作伴入幽燕。
皮日休造黃巢讖
作者：不詳（唐）

欲知聖人姓，田八二十一。欲知聖人名，果頭三屈律。
附：上元初嵩山石記
作者：不詳（唐）

木子當天下，止戈龍。李代代不移宗，
上陽銅器篆
作者：不詳（唐）

長宜子孫。
永安渠石銘
作者：不詳（唐）

百年為市後為池。
漳泉分地神篆
作者：不詳（唐）

漳泉兩州，分地太平。永安龍溪，山高氣清。千年不惑，萬古作程。
含元殿丹石隱語
作者：不詳（唐）

天漢二年，赤光生慄。木下有子，傷心遇酷。
長安空宅銘篆
作者：不詳（唐）

夏天子紫金三十斤，賜有德者。
莆田石記
作者：不詳（唐）

石敢當，鎮百鬼，壓災殃。官吏福，百姓康。風教盛，禮樂昌。
符離樹穴中石篆
作者：不詳（唐）

旁有水，上有道，八百年中逢栲栳。
淮西池濠石銘
作者：不詳（唐）

井底一竿竹，竹色深綠綠。雞未肥，酒未熟，
羅池石刻
作者：不詳（唐）

龍城柳，神所守。驅厲鬼，山左首。福土氓，制九醜。
道者遺記
作者：不詳（唐）

武之在卯，堯王八季。我棄其寢，我去其扆。深深然，焰焰其光，和和其始。東方有兔，小首元尾。經過吾道，
王璠石銘
作者：不詳（唐）

山有石，石有玉。玉有瑕，即休也。
玄元觀棟桁記
作者：不詳（唐）

山水誰無言，元年有福重修。
天臺觀石簡記
作者：不詳（唐）

海水竭，臺山缺，皇家寶祚無休歇。
成都羅城北門石記
作者：不詳（唐）

五五複五五，五五逾重數。浮世若浮雲，金石一如故。與君相見時，杳杳非今土。
青羊宮磚記
作者：不詳（唐）

太平平中元災。
銅雀臺玉板篆
作者：不詳（唐）

上土巴灰除虛除，伊尹東北八九餘。秦趙多應分五玉，
顯德道宮石記
作者：不詳（唐）

瑞雲靈跡鎮梁東，他日多應與古同。歲月遷移人事改，再來閑處又興功。
南唐升元殿基下石記
作者：不詳（唐）

莫問江南事，江南事可憑。抱雞升寶位，跨犬出金陵。子建司南位，安仁秉夜燈。東鄰嬌小女，騎虎渡河冰。
馬殷浚城石碣篆
作者：不詳（唐）

龍舉頭，猳掉尾。羊為兄，猴作弟。羊歸穴，猴離次。
王霸仙壇磚刻
作者：不詳（唐）

樹枯不用伐，壇壞不須結。未滿一千歲，自有系孫列。後來是三皇，潮水蕩禍殃。巖逢二乍間，未免有消亡。子孫依吾道，代代封閩疆。
劉龑石讖
作者：不詳（唐）

人人有一，山山值牛。兔絲吞骨，蓋海承劉。
南漢羅浮古劍篆文
作者：不詳（唐）

丁與水同宮，王將耳口同。尹來居口上，山岫獲重重。
司馬承禎含象鑒文
作者：不詳（唐）

天地含象，日月貞明。寫規萬物，洞鑒百靈。龜自蔔，鏡自照。吉可募，光不曜。青蓋作鏡大吉昌，巧工刊之成文章。左龍右虎闢不祥，
景震劍文
作者：不詳（唐）

撝雷電，運玄星。摧兇惡，亨利貞。幹降精，坤應靈。日月象，嶽瀆形。
高麗鏡文
作者：不詳（唐）

三水中，四維下，上帝降子於辰馬。先操雞，後搏鴨。己年中，二龍見。一則藏身青木中，一則見形黑金東。
京西市放生池墓銘
作者：不詳（唐）

龜言市，蓍言水。
古墓蔔地詞
作者：不詳（唐）

爾後一千歲，此地化為泉。賴逢鄔侍禦，移我向高原。
衛先生墓銘
作者：不詳（唐）

姜師度，更移向南三五步。
隱者瘞男銘
作者：不詳（唐）

神真煉形年未足，化為我子功相續。丞相瘞之刻玄玉，仙路何長死何促。
烏氏葬碑
作者：不詳（唐）

牛領岡頭，紅簫籠下。葬用兩日，手板相亞。
巖腹棺銘
作者：不詳（唐）

欲墮不墮逢王果，五百年中重收我。
古棺石銘
作者：不詳（唐）

欲陷不陷被藤縛，欲落不落被沙閣，五百年後遇熊博。
漣水古塚瓶文
作者：不詳（唐）

一雙青烏子，飛來五兩頭。借問船輕重，寄信到揚州。
沈彬壙篆
作者：不詳（唐）

佳城今已開，雖開不葬埋。漆燈猶未滅，留待沈彬來。
廣陵古塚石刻
作者：不詳（唐）

日為箭兮月為弓，四時躬人兮無窮。但得天將明月死，猿啼鳥嘯煙濛濛，千年萬年松柏風。
王承檢掘得墓銘
作者：不詳（唐）

車道之北，邽山之陽。深深葬玉，鬱鬱埋香。刻斯貞石，
馬希振葬地碣
作者：不詳（唐）

亂石之壤，絕世之岡。谷變庚戌，馬氏無王。
客舍寓懷
作者：錢珝（唐）

灑灑灘聲晚霽時，客亭風袖半披垂。野雲行止誰相待，牽情景物潛惆悵，忽似傷春遠別離。
送王郎中
作者：錢珝（唐）

惜別遠相送，卻成惆悵多。獨歸回首處，爭那暮山何。